Dôvodová správa
k privatizácii majetkovej účasti štátu na podnikaní spoločnosti KONŠTRUKTA – Industry, akciová spoločnosť  so sídlom v Trenčíne

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii majetkovej účasti štátu na podnikaní spoločnosti KONŠTRUKTA – Industry, akciová spoločnosť  so sídlom v Trenčíne, priamym predajom pre nadobúdateľa: VITAL TRENĆÍN, s.r.o., Východná 2566, Trenčín.

l. Vymedzenie privatizovaného majetku

Obchodná spoločnosť KONŠTRUKTA – Industry, akciová spoločnosť  so sídlom v Trenčíne je zapísaná v Obchodnom registri Okresného súdu v Trenčíne v oddieli : Sa, vložka číslo: 121/R
Ministerstvo hospodárstva Slovenskej republiky ako jediný zakladateľ podľa §§ 154 a 162 a nasl. Obchodného zákonníka a podľa § 5 zákona č. 192/1995 Z.z. o zabezpečení záujmov štátu pri privatizácii strategicky dôležitých štátnych podnikov a akciových spoločností a v súlade s uznesením vlády SR č. 73 zo dňa 1. februára 1996 založil zakladateľskou listinou zo dňa 29. marca 1996 a dodatku k nej  zo dňa 24.4.1996  akciovú spoločnosť  KONŠTRUKTA – Industry, akciová spoločnosť so sídlom v Trenčíne.
Návrh na privatizáciu majetkových účastí štátu v strojárskych podnikoch a na reštruktualizáciu DMD holding, a.s. Trenčín bol schválený uznesením vlády Slovenskej republiky č. 1100  zo dňa 20. decembra 2000. Uznesením vlády SR č. 681 z 18. júla 2001 vláda zmenila prijaté uznesenie č. 1100 a uložila ministrovi hospodárstva SR  v bode B.1. predložiť na MSPNM SR prepracovaný privatizačný projekt Konštrukta Industry, a.s. Trenčín s návrhom metódy privatizácie priamy predaj na základe výberového konania.
Podľa § 10 ods. 7 zákona č. 92/1991 Zb. v znení neskorších predpisov informácia               o predložení  základného privatizačného projektu bola zverejnená v dennej tlači distribuovanej celoštátne dňa 3. marca 2001 a 10. apríla 2001.
Predmet obchodnej činnosti  akciovej spoločnosti  zapísaný v obchodnom registri je:
-	výskum, vývoj, výroba strojov a technologických zariadení pre všeobecné účely použitia
-	výskum, vývoj, výroba jednoúčelových strojov a technologických zariadení  (laboratórne 
       linky, rotorové linky, mechanizované technologické zariadenia a pod.) slúžiacich pre        modernizáciu a automatizáciu výroby
-	výroba prototypov, prototypových prvkov, unikátnych strojov a zariadení vo všetkých       odboroch hmotnej výroby
-	opravy a repasie strojov a technologických zariadení
-	opakovaná sériová výroba výrobkov, dielcov, strojov a zariadení a komplexných       technologických liniek pre všeobecné a jednoúčelové použitie vo všetkých odboroch          
       hmotnej výroby
-	vývoj, výroba, opravy a údržba účelových strojov a zariadení pre potrebu zbrojárskej       techniky
-	technologická montáž, pomoc pri zavádzaní nových výrobkoch a technológií
-	konzultačná, poradenská, vzdelávacia činnosť v oblastiach predmetu činnosti podniku
-	prenájom nehnuteľností, poskytovanie služieb súvisiacich  s užívaním nebytových       priestorov, bytového hospodárstva

- 2 -

-	projekčná činnosť v oblasti vývoja elektrotechnických zariadení
-	výroba, montáž a opravy výrobkov a zariadení elektrotechnického priemyslu
-	sprostredkovanie obchodu a služieb
-	nákup tovaru a výrobkov za účelom ich ďalšieho predaja a predaj v rozsahu voľných
       ohlasovacích živností
-	reklamné činnosti
-	výroba kovových konštrukcií a ich častí
-	výroba zámočníckych výrobkov
-	výroba strojárenských súčiastok, kovoobrábacie práce
-	výroba výliskov, odliatkov, povrchová ochrana
-	výroba tovaru z plastov
-	výroba iného kovového tovaru, nástrojov a odborných  prípravkov
-	cestná  nákladná doprava
-	nepravidelná cestná doprava osôb
-	ubytovacie služby v ubytovacích zariadeniach s prevádzkovaním pohostinských činností
       v týchto zariadeniach
-	prevádzkovanie závodného bufetu
-	obchodovanie s vojenským materiálom v rozsahu povolenia Ministerstva  hospodárstva
       Slovenskej republiky č. KB 10701003 zo dňa 9.10.1998

Základný privatizačný projekt na privatizáciu majetkovej účasti štátu na podnikaní spoločnosti KONŠTRUKTA – Industry, akciová spoločnosť  so sídlom v Trenčíne je vypracovaný na 1 samostatne privatizovanú výstupnú jednotku s metódou privatizácie priamy predaj. 

Vymedzenie privatizovanej majetkovej účasti štátu vstupujúcej do privatizácie

Ekonomická charakteristika spoločnosti k 31.12.2000

    Počet pracovníkov (prepočítaný stav)
    z toho: THP
    Výkony a mimoriadne výnosy
    Náklady celkom
    Disponibilný zisk
    Miera odpísania HIM v percentách	
397 
146     
 463 187 tis. Sk
 447 438 tis. Sk
   15 749 tis. Sk
 53,13	

Majetková účasť  podľa údajov účtovníctva k 31.12.2000 v tis. Sk /štruktúra akcionárov a vlastníctvo akcií/:
por.č.	akcionár	%	zaknihované
počet akcií	menovitá hodnota,
v tis. Sk	základné imanie, v tis.Sk	
1.	Ministerstvo hospodárstva SR	66	124 665	1	124 665	
2.	VITAL TRENČÍN,  s.r.o.	34	64 221	1	64 221	
	spolu	100	188 886	1	188 886	
- 3 -

2. Návrhy privatizačných projektov a podnetov 
 
Do privatizácie podľa predloženého privatizačného projektu vstupuje majetková účasť štátu na podnikaní spoločnosti KONŠTRUKTA – Industry, akciová spoločnosť  so sídlom v Trenčíne v zastúpení Ministerstvom hospodárstva SR, vo výške 66 % podielu zo základného imania v menovitej hodnote akcií 124 665 tis. Sk.
Ministerstvo hospodárstva  Slovenskej republiky vo svojom stanovisku 3288/2001-1000-010 z 31. júla 2001 súhlasí s metódou privatizácie priamy predaj 66% akcií  obchodnej spoločnosti KONŠTRUKTA – Industry, akciová spoločnosť na základe výberového konania.
Protimonopolný úrad Slovenskej republiky vo svojom stanovisku č.j. 987/p/2 zo dňa 23.2.2001 k pôvodne predloženému privatizačnému projektu nemá pripomienky.

3. Konkurenčné privatizačné projekty a podnety: 

Na privatizáciu  obchodnej spoločnosti KONŠTRUKTA – Industry, akciová spoločnosť neboli      predložené konkurenčné privatizačné projekty.     Ministerstvo eviduje dva podnety so záujmom o kúpu  majetkovej účasti obchodnej    spoločnosti:
1.	VITAL TRENČÍN,  s.r.o. Východná 2566, 911 01 Trenčín,  záujemca o odkúpenie 66 %                akcií    v správe MH SR, nakoľko vlastnia 34 % akcií v strojárskej spoločnosti Konštrukta – Industry, a.s.  so sídlom v Trenčíne.
2.	Matador a.s. Púchov, T.Vansovej 1054/45, 020 32 Púchov, záujemca o odkúpenie              66   % akcií    v správe MH SR.

Výsledky trhového ohodnotenia:
r.	Metóda ohodnotenia	Výsledok v tis. Sk	
1.	Substančná hodnota za celú a.s.	322 791	
2.	Podnikateľská hodnota na základe goodwilu za celú a.s.	70 196	
3.	Trhové ocenenie majetková účasť štátu – podiel 66 % na základe goodwilu	46 329	

    Trhové ohodnotenie vykonala znalecká organizácia ÚEOS-Komercia, a. s., Ružová dolina  
     27, 824 69 Bratislava,  k 31. 12. 2000.

4. Postup posudzovania privatizačného projektu

Základný privatizačný projekt bol predložený zakladateľom  na naše ministerstvo dňa               28.2.2001 a je spracovaný v súlade so  stanoviskom zakladateľa. Na MSPNM SR bol prerokovaný dňa 23.8.2001  s odporúčaním privatizovať majetkovú účasť štátu na podnikaní KONŠTRUKTA – Industry, akciová spoločnosť  so sídlom v Trenčíne priamym predajom záujemcovi, ktorý bude vybraný vo výberovom konaní.
MSPNM SR listami zo dňa  3.10.2001 oslovilo známych  záujemcov o privatizovaný majetok so žiadosťou o doplnenie  podnetu  v termíne do 5.11.2001. V stanovenom 
- 4 -

termíne predložil dodatok jeden záujemca, konkrétne spoločnosť VITAL TRENČÍN, spol. s r.o. Východná 2566, 911 01 Trenčín.

Komisia pre výber nadobúdateľa privatizovaného majetku priamym zriadená ministerkou pre správu a privatizáciu národného majetku na svojom rokovaní dňa 6.11.2001 posúdila predložený návrh z hľadiska splnenia jednotlivých požadovaných kritérií pre výber nadobúdateľa privatizovaného majetku. Komisia po prerokovaní a vyhodnotení predloženej ponuky vybrala a odporučila ako budúceho nadobúdateľa 66 % podielu akcií majetkovej účasti štátu na podnikaní spoločnosti KONŠTRUKTA – Industry, akciová spoločnosť  so sídlom v Trenčíne obchodnú spoločnosť VITAL TRENČÍN, s r.o., Východná 2566, 911 01 Trenčín. 

     Pri svojom odporúčaní komisia vychádzala z nasledovných skutočností:

Spoločnosť VITAL TRENČÍN, spol. s r.o. Východná 2566, 911 01 Trenčín bola jedinou spoločnosťou, ktorá  predložila dodatok k podnetu na MSPNM SR, pričom splnila všetky požadované podmienky a kritériá pre výber nadobúdateľa privatizovanej majetkovej účasti štátu. Za nadobudnutie predmetnej majetkovej účasti štátu spoločnosť navrhla kúpnu cenu 30 000 tis. Sk, ktorú uhradí v hotovosti jednorázovou platbou v termíne do 30 dní od uzavretia kúpnej zmluvy s FNM SR.

Komisia pri akceptovaní nižšej ceny navrhnutej zo strany vybraného nadobúdateľa prihliadala na skutočnosť, že spoločnosť bola schopná dosiahnuť dobré hospodárske výsledky, pričom sa zaviazala investovať do rozvoja spoločnosti 128,1 mil. Sk, najmä v oblasti výrobných, laboratórnych a ekologických technológií v príslušnom odbore.

Obchodnú spoločnosť VITAL TRENČÍN, s.r.o. založil vrcholový manažment obchodnej spoločnosti KONŠTRUKTA – Industry, akciová spoločnosť za účelom privatizácie 66 % - ného podielu majetkovej účasti štátu na podnikaní tejto spoločnosti. Spoločnosť VITAL TRENČÍN, s.r.o. už v súčasnom období vlastní 34 % podiel akcií predmetnej obchodnej spoločnosti a prispieva k dosahovaniu jej priaznivých ekonomických výsledkov.

 Obchodná spoločnosť VITAL TRENČÍN, s.r.o. predložila odborne spracovaný a reálny podnikateľský zámer zo serióznou znalosťou situácie podniku v oblasti marketingu, stratégie a rozvoja ekonomiky, technického rozvoja a výroby. V predloženom podnikateľskom zámere spoločnosť deklaruje stabilizáciu zamestnanosti, spojenú s kvalitatívnym rastom úrovne pracovnej sily a podporou jej motivácie.
 
Pri svojom rozhodovaní komisia vzala do úvahy aj podporné stanoviská jednak zástupcu zakladateľského rezortu ako aj zástupcov Asociácie zamestnávateľských zväzov v odvetví strojárskeho priemyslu a Odborového zväzu KOVO.

	Uvedené skutočnosti boli rozhodujúcimi pri výbere a odporúčaní tejto spoločnosti ako nadobúdateľa privatizovanej majetkovej účasti štátu.

- 5 -

Z á v e r

Ministerstvo pre správu a privatizáciu národného majetku Slovenskej republiky  navrhuje vláde  Slovenskej republiky vydať rozhodnutie o privatizácii 66 % podielu majetkovej účasti štátu na podnikaníj spoločnosti KONŠTRUKTA – Industry, akciová spoločnosť  so sídlom v Trenčíne, priamym predajom obchodnej spoločnosti VITAL TRENČÍN. s.r.o. Východná 2566, 911 01 Trenčín.